MEMORANDUM O FINANCOVANÍ

Európska komisia, ďalej len "KOMISIA", konajúca za a v mene Európskeho spoločenstva, ďalej len "SPOLOČENSTVO"

							na jednej strane, a

Vláda Slovenskej republiky, ďalej len "RECIPIENT"

							na strane druhej,

SA DOHODLI NASLEDOVNE:

Opatrenie, o ktorom sa hovorí v Článku 1 nižšie bude vykonané a financované z rozpočtových zdrojov SPOLOČENSTVA v súlade s ustanoveniami tohto Memoranda.  Technický, právny a administratívny rámec, v ktorom sa bude realizovať opatrenie z Článku 1 nižšie, je stanovený vo Všeobecných podmienkach (General Conditions), ktoré sú prílohou Rámcovej dohody (Framework Agreement) z 10. mája 1994 medzi KOMISIOU a RECIPIENTOM, a je doplnený o podmienky tohto Memoranda a k nemu priložených Osobitných ustanovení (Special Provisions).

ČLÁNOK 1 – POVAHA A PREDMET

V rámci svojho programu pomoci SPOLOČENSTVO prispeje formou grantu k financovaniu nasledujúceho OPATRENIA:

Číslo programu:	SR0112
Názov:	Osobitný program na podporu odstavenia jadrových elektrární a následných  opatrení v energetickom sektore pre Slovensko  v roku 2001

Trvanie:		Do 30.11.2003 

ČLÁNOK 2 – ZÁVÄZOK SPOLOČENSTVA

Finančný príspevok SPOLOČENSTVA je stanovený vo výške maximálne 25 mil. EUR (ďalej len "GRANT ES").
 
ČLÁNOK 3 - TRVANIE  A UKONČENIE  PLATNOSTI

Pre toto OPATRENIE sa GRANT ES týmto dáva k dispozícii na uzatváranie zmlúv do 30.11.2003 podľa ustanovení tohto Memoranda. Všetky zmluvy musia byť podpísané do tohto dátumu. Akýkoľvek zostatok prostriedkov GRANT-u ES, na ktoré do uvedeného dátumu nebude uzavretá zmluva, bude zrušený. Lehota na čerpanie GRANT-u ES je 30.11.2004. Každé čerpanie musí byť ukončené do lehoty stanovenej na čerpanie. KOMISIA však môže za výnimočných okolností súhlasiť s primeraným predĺžením obdobia na uzatváranie zmlúv, alebo obdobia na čerpanie, ak o to RECIPIENT požiada v náležitom čase a s dostatočným odôvodnením. Toto Memorandum ukončí svojho platnosť dňom ukončenia obdobia čerpania GRANT-u ES. Všetky prostriedky, ktoré dovtedy nebudú čerpané, sa vrátia Komisii.

ČLÁNOK 4 - ADRESY

Korešpondenciu súvisiacu s vykonaním OPATRENIA, uvádzajúcu číslo a názov OPATRENIA, treba adresovať nasledovne:

SPOLOČENSTVU:

Delegácia EK v Slovenskej republike
Panská 3, 811 01 Bratislava
	
	Tel: 	(+421-2) 5443 1718
	Fax:	(+421-2) 5443 2989

RECIPIENTOVI:

	p. Mária Kadlečíková
podpredsedníčka vlády
národný koordinátor programu Phare 
Úrad vlády
	Námestie slobody 1
	81106 Bratislava
	Slovenská republika

ČLÁNOK 5 - POČET ORIGINÁLOV

Toto Memorandum je vyhotovené v dvoch exemplároch v anglickom jazyku.

ČLÁNOK 6 - NADOBUDNUTIE PLATNOSTI

Toto Memorandum vstúpi do platnosti k dátumu, ku ktorému bude podpísané oboma stranami. Žiadne výdavky vzniknuté pred týmto dátumom nemajú nárok na GRANT ES.

Prílohy sú neoddeliteľnou súčasťou tohto Memoranda.

V ..........						V ................
Dátum							Dátum

za RECIPIENTA		 			za SPOLOČENSTVO
.......................						..............................
............................		 			.............................   

Priložené:
1.	Rámcová dohoda (Prílohy A a B)
2.	Osobitné ustanovenia (Príloha C)
3.	Zviditeľnenie/Publicita (Príloha D)

Príloha C

1. CIELE A OPIS

Všeobecné ciele

Celkovým cieľom ‘Osobitného programu’ je pomôcť príprave Slovenska na členstvo v EÚ vo vzťahu k jadrovému a energetickému sektoru, a to hlavne uľahčením prípravy a realizácie rozhodnutia Slovenska zo 14. septembra 1999 o predčasnom odstavení jadrovej elektrárne, a krátkodobých priorít Partnerstva pre vstup v týchto oblastiach.

To sa dosiahne prostredníctvom podpory poskytnutej prvej fáze odstavovania atómovej elektrárne Bohunice V1, a opatreniam, ktoré budú v dôsledku rozhodnutia o predčasnom uzatvorení elektrárne potrebné na nutnú reštrukturalizáciu, skvalitnenie a modernizáciu sektorov výroby, prenosu a distribúcie energie, a na zlepšenie energetickej efektívnosti. 

‘Osobitný program’ prispeje k medzinárodnému úsiliu o podieľanie sa na finančných  implikáciách predčasného zatvorenia a odstavenia atómovej elektrárne Bohunice V1.

Špecifické ciele

Špecifickým cieľom tohto programu je prispieť do “Medzinárodného fondu na podporu odstavenia elektrárne Bohunice”. Účelom tohto Fondu je financovať alebo spolufinancovať prostredníctvom špecifických grantov dve hlavné oblasti práce:

(i) činnosti súvisiace s odstavením jednotiek 1 a 2 atómovej elektrárne Bohunice V1 (jadrové projekty);
(ii) opatrenia, ktoré sú dôsledkom rozhodnutia zatvoriť a odstaviť hore uvedené jednotky, a ktoré pomôžu potrebnej reštrukturalizácii, skvalitneniu a modernizácii sektorov výroby energie, jej prenosu a distribúcie, a zároveň zlepšia energetickú efektívnosť (nejadrové projekty)

Podpora sa zabezpečí prostredníctvom poskytnutia tovaru, práce a služieb.

“Medzinárodný fond na podporu odstavenia elektrárne Bohunice“

Tento Fond – založený Predstavenstvom EBRD 12. júna 2000 – bude spravovať  Zhromaždenie prispievateľov (Assembly of Contributors), ktoré bude poskytovať strategické usmernenie, a to spôsobom, ktorý je kompatibilný s Pravidlami (Rules).  Zhromaždeniu môže poskytovať podporu Operatívny výbor (Operating Committee). EBRD, ako manažér Fondu, bude poskytovať technické resp. odborné, finančné, právne a administratívne služby, ako aj služby riadenia projektov.  Financovanie projektov bude podmienené spokojnosťou Zhromaždenia prispievateľov ohľadne toho, ako Slovensko napĺňa svoje záväzky o zatvorení elektrárne.  Každý člen EBRD, a každá krajina, ktorá má o to záujem, môže do Fondu prispieť.  Taktiež je možné, aby viaceré krajiny svoje príspevky spojili.  Minimálny jednotlivý počiatočný príspevok bude 1,5 mil. EUR. Príspevky môžu byť viazané na použitie na niektorý zo zámerov Fondu, ale nie na špecifické projekty.  Fond zaháji činnosť, a prvé Zhromaždenie prispievateľov bude zvolané bankou EBRD, keď minimálne jeden prispievateľ uzavrie s EBRD Dohodu o príspevkoch v celkovej výške aspoň 110 mil. EUR.  Počas prvých dvoch rokov činnosti Fondu bude EBRD dostávať plnú kompenzáciu všetkých nákladov, ktoré jej vzniknú v súvislosti s Fondom na základe ročných rozpočtov schválených Zhromaždením^1.  Po vypršaní počiatočného dvojročného obdobia, Zhromaždenie a EBRD prehodnotia dohodu o kompenzácii so zámerom dohodnúť sa na fixnej sadzbe okolo 2% celkových príspevkov.  Na použitie prostriedkov sa budú vzťahovať pravidlá a politika obstarávania EBRD, so všeobecným pravidlom, že obstarávanie bude ohraničené na krajiny prispievateľov, alebo krajiny, kde EBRD pôsobí.   Fond ostáva v platnosti na obdobie desať rokov, okrem situácie, ak sa zruší skôr na základe rozhodnutia Zhromaždenia.  Zhromaždenie tiež môže predĺžiť existenciu Fondu o ďalšie obdobie, ak to bude potrebné na dokončenie cieľov Fondu. 

Pravidlá Fondu sú priložené v Prílohe 1

Celkové podmienky programu

Udelenie a čerpanie pomoci v rámci ‘Osobitného programu’ bude striktne  paralelné s včasným procesom prípravy a nakoniec aj samotnej implementácie definitívneho zatvorenia stanovených jednotiek atómovej elektrárne Bohunice V1. Jasné ustanovenia s týmto zámerom sú zahrnuté aj v pravidlách Fondu, ktoré hovoria, že  financovanie bude podmienené spokojnosťou Zhromaždenia s tým, ako prijímajúca krajina plní svoj záväzok zatvorenia elektrárne.

2. CELKOVÝ ROZPOČET (v mil. EUR)

Kód | Cieľ a projekty | Celková podpora Phare | Budovanieinštitúcií | Investícia
SR0112 | Medzinárodný fond na podporu odstavenia elektrárne Bohunice | 25 | |
| Spolu | 25 | |

Treba poznamenať, že 10 mil. EUR už bolo zaplánovaných do “Medzinárodného fondu na podporu odstavenia elektrárne Bohunice“ z Osobitného programu roku 1999, a 20 mil. EUR z Osobitného programu roku 2000. Tento program inicioval príspevok Európskych spoločenstiev na úsilie o odstavenie elektrárne Bohunice V1 prostredníctvom uvádzaného Fondu. Spolu s príspevkom podľa tohto návrhu na financovanie je teda už naplánovaných 55 mil. EUR z celkovej výšky 150 mil. EUR zamýšľaného príspevku pre Slovensko počas obdobia do roku 2006.  

V predchádzajúcich rokoch finančná pomoc programu PHARE podporovala slovenské orgány jadrového dozoru a celkové zlepšovanie jadrovej bezpečnosti na Slovensku.
 
V nejadrovej oblasti bola podpora PHARE orientovaná na podporovanie celkového približovania sa k acquis, osobitne pokiaľ ide o Smernice pre elektrinu a plyn, a na podporu realizácie Slovenskej energetickej politiky.

3.	DOJEDNANIA  O  REALIZÁCII

Prostriedky pridelené na podporu aktivít na Slovensku podľa tohto projektu, budú dané Slovensku k dispozícii prostredníctvom “ Medzinárodného fondu na podporu odstavenia elektrárne Bohunice” – grantového fondu, ktorý manažuje EBRD. 

Komisia prevedie prostriedky priamo do EBRD.

Manažovanie Fondu bude EBRD vykonávať v rámci jeho Pravidiel. Konečné rozhodnutia, ako aj výber projektov bude robiť Zhromaždenie prispievateľov do Fondu.

Pravidlá Fondu zabezpečujú, aby sa Komisia zúčastňovala výberu projektov,  dostávala pravidelné správy o progrese od manažéra Fondu, a aby bola zastúpená v správnom orgáne Fondu. Pravidlá tiež určujú roly a zodpovednosti, ako aj všeobecné podmienky súvisiace s čerpaním finančnej pomoci programu Phare do Fondu. Audítorské inštitúcie Európskej Komisie budú mať dostatočné práva na vykonávanie kontroly použitia príspevkov Komisie do Fondu.  Rešpektujú sa pravidlá týkajúce sa kvalifikovanosti dodávateľov z členských štátov Európskej únie a partnerských štátov.

“Kontrahovanie” príspevku Komisie do Fondu musí byť ukončené do 30. novembra 2003. Všetky čerpania z (v origináli je „do“, pozn. prekl.) Fondu musia byť realizované do 30. novembra 2004. Platby z Fondu je možné robiť počas obdobia platnosti Fondu.

Slovenské orgány pripravili štúdiu o ekonomických a sociálnych dôsledkoch predčasného uzatvorenia a odstavenia elektrárne Bohunice V1. Na tomto základe vypracovali predbežný zoznam projektov. Tieto predbežné návrhy projektov budú ďalej rozpracované a predložené manažérovi Fondu a Zhromaždeniu prispievateľov Medzinárodného fondu na podporu odstavenia elektrárne Bohunice, ktorí tieto návrhy zamietnu, alebo prijmú na financovanie podľa grantových dohôd, ktoré budú podpísané medzi manažérom Fondu a príjemcom. Takto nebudú môcť byť návrhy projektov nijako neobjektívne pokiaľ ide o konkrétne grantové rozhodnutia, ktoré budú robiť Prispievatelia po ďalšej príprave návrhov na projekty.

4.	MONITOROVANIE A HODNOTENIE

EBRD pripraví podľa požiadaviek správy a technickú dokumentáciu, vrátane Výročnej správy, o činnosti Fondu. Tieto správy poskytnú komplexný prehľad o realizácii pracovného programu Fondu (schváleného Zhromaždením prispievateľov) vrátane jej vzťahu k dodržiavaniu záväzkov na odstavenie, podmienok stanovených v dohodách o projektových grantoch, spravovania špecifických projektov a prípadných problémov, ktoré sú relevantné pre program.

5.	AUDIT A VYHODNOTENIE

Interní a externí audítori EBRD budú kontrolovať finančné výkazy Fondu. Dohoda o príspevku ďalej špecifikuje požiadavky na audit v súlade so všeobecnými ustanoveniami Európskej komisie a podľa praxe zavedenej pre podobné dojednania o fondoch s EBRD.

6.	ZVIDITEĽNENIE/PUBLICITA

EBRD bude zodpovedná za zabezpečenie potrebných opatrení na zaistenie primeranej publicity pre všetky aktivity financované z tohto programu. To sa bude robiť v úzkom kontakte s Delegáciou Komisie. Pravidlá Fondu zabezpečia, aby sa urobili potrebné opatrenia na zaistenie primeranej publicity pre EÚ vo všetkých aktivitách, ktoré financuje. 

7.	OSOBITNÉ PODMIENKY

V prípade, že dohodnuté záväzky nebudú splnené z dôvodov, ktoré sú pod kontrolou vlády Slovenska, Komisia môže prehodnotiť program s cieľom, podľa uváženia Komisie, zrušiť ho celý, alebo jeho časť, a/alebo premiestniť nepoužité prostriedky na iné zámery konzistentné s cieľmi programu Phare.

PRÍLOHA D

INFORMOVANIE A PUBLICITA PRE PROGRAMY PHARE, ISPA A SAPARD EURÓPSKYCH SPOLOČENSTIEV
1.	Cieľ a rozsah
	Opatrenia, týkajúce sa informovania a publicity v súvislosti s pomocou z programu Phare Európskeho spoločenstva, majú za cieľ zvýšiť povedomie verejnosti a transparentnosť krokov EÚ, a vytvárať konzistentný obraz o opatreniach týkajúcich sa všetkých kandidátskych krajín. Informovanie a publicita sa bude týkať opatrení, ktoré dostávajú príspevky z programu Phare.
2.	Všeobecné zásady
	Príslušný autorizujúci predstaviteľ programu (Programme Authorising Officer), ktorý má na starosti realizáciu Memoránd o financovaní a ostatné formy pomoci, bude zodpovedný za publicitu priamo na mieste. Publicita sa bude robiť v spolupráci Delegáciami EK, ktoré budú informované o opatreniach podniknutých v tomto smere.
	Kompetentné národné a regionálne orgány podniknú všetky primerané administratívne kroky na zabezpečenie účinnej aplikácie týchto dojednaní, a na spoluprácu s Delegáciou EK priamo na mieste.
	Opatrenia súvisiace s informovaním a publicitou, opísané nižšie, sú založené na ustanoveniach nariadení a rozhodnutí vzťahujúcich sa na Štrukturálne fondy. Sú to:
-	Nariadenie  (EEC) 1159/2000 Official Journal of the European Communities No L130/30, 31 May  2000;
-	Rozhodnutie Komisie z 31. mája 1994; Official Journal of the European Communities No L 152/39, 18 June 1994. 
Špecifické ustanovenia týkajúce sa programu ISPA sú zahrnuté v:
-	Rozhodnutie Komisie z 22. júna 2001, Official journal of the European Communities No L.182/58
Opatrenia súvisiace s informovaním a publicitou musia dodržiavať ustanovenia hore uvedených nariadení a rozhodnutí. Manuál o dodržiavaní poskytne národným, regionálnym a miestnym orgánom Delegácia EK v príslušnej krajine.

3.	Informovanie a publicita týkajúce sa programov Phare 
	Informovanie a publicita budú predmetom koherentného súboru opatrení, definovaných kompetentnými národnými, regionálnymi a miestnymi orgánmi v spolupráci s Delegáciami EK počas trvania platnosti Memoranda o financovaní a budú sa týkať programov a iných foriem pomoci.
	Náklady na informovanie a publicitu, súvisiace s jednotlivými projektmi, budú hradené z rozpočtu týchto projektov.
	Pri realizácii programov Phare budú platiť opatrenia stanovené pod písmenom (a) a (b) nižšie:
(a)	Kompetentné orgány kandidátskych krajín publikujú obsah programov a iných foriem pomoci v čo najvhodnejšej forme. Zabezpečia, aby sa takéto materiály vhodne distribuovali, a aby boli k dispozícii pre zainteresované strany. Zabezpečia konzistentnú prezentáciu pripravených informačných a propagačných materiálov na celom území kandidátskej krajiny.
(b)	Opatrenia informovania a publicity na mieste budú zahŕňať nasledovné:
(i)	V prípade infraštruktúrnych investícií s nákladmi prevyšujúcimi 1 mil. EUR:
- 	billboardy postavené na mieste realizácie, inštalované podľa ustanovení  nariadenia a rozhodnutia spomenutých v časti 2 vyššie, a podľa technických špecifikácií manuálu, ktorý poskytne Delegácia EK v danej krajine.
- 	trvalé pamätné tabule na objektoch infraštruktúry prístupných verejnosti, ktoré majú byť inštalované podľa ustanovení nariadenia a rozhodnutia spomenutých v časti 2 vyššie, a podľa technických špecifikácií manuálu, ktorý poskytne Delegácia EK v danej krajine.
(ii) V prípade produktívnych investícií, opatrení na rozvoj miestneho potenciálu a všetkých ostatných investícií, ktoré dostávajú finančnú pomoc z programov Phare, Ispa alebo Sapard:
- 	opatrenia s cieľom zvýšiť povedomie o pomoci programov Phare, Ispa alebo Sapard na strane potenciálnych príjemcov a širokej verejnosti, v súlade s ustanoveniami citovanými v časti 3(b)(i) vyššie.
- 	opatrenia zacielené na žiadateľov o verejné prostriedky čiastočne financované programami Phare, ISPA alebo SAPARD vo forme informovania o formulároch, ktoré takí žiadatelia majú vyplniť, o tom, že časť pomoci pochádza z EÚ, a špecificky z programov Phare, ISPA alebo SAPARD, v súlade s ustanoveniami naznačenými vyššie.
4.	Zviditeľnenie pomoci EÚ v podnikateľských kruhoch a medzi potenciálnymi príjemcami i širokou verejnosťou
	4.1	Podnikateľské kruhy
	Podnikateľské kruhy treba čo najlepšie informovať o pomoci, ktorá sa ich najpriamejšie týka.
	Orgány, zodpovedné za realizáciu pomoci, zabezpečia existenciu vhodných kanálov pre poskytovanie informácií potenciálnym príjemcom, osobitne malým a stredným podnikom (SMEs). Medzi ne by malo patriť aj poskytnutie informácií o administratívnom postupe, ktorý treba dodržať. 
4.2	Ostatní potenciálni príjemcovia
	Orgány, zodpovedné za realizáciu pomoci, zabezpečia existenciu vhodných kanálov pre poskytovanie informácií všetkým osobám, ktoré majú, alebo by mohli mať prospech z opatrení týkajúcich sa vzdelávania, zamestnanosti alebo rozvoja ľudských zdrojov. Pre tento účel zabezpečia spoluprácu inštitúcií poskytujúcich odbornú prípravu v rámci politiky zamestnanosti, podnikov či skupiny podnikov, vzdelávacích stredísk a mimovládnych organizácií.
	Formuláre
	Formuláre vydávané národnými, regionálnymi alebo miestnymi orgánmi, týkajúce sa oznámenia o pomoci, žiadosti o ňu, a jej pridelenia, ktoré sú určené pre konečných príjemcov alebo každú inú osobu majúcu nárok na takú pomoc, budú uvádzať, že finančnú pomoc poskytuje EÚ, a špecificky program Phare, Ispa alebo Sapard. Oznámenie o pomoci zasielané príjemcom bude uvádzať výšku alebo percento pomoci financovanej daným programom. Ak sú také dokumenty označené národným alebo regionálnym znakom, musí byť na nich aj znak EÚ rovnakej veľkosti.
4.3	Široká verejnosť
	Médiá
	Kompetentné orgány budú informovať médiá najvhodnejším spôsobom o aktivitách spolufinancovaných EÚ, a konkrétne programami Phare, ISPA alebo SAPARD. Taká účasť na financovaní sa bude primerane odrážať v týchto informáciách.
	Pre tento účel budú predmetom informačných opatrení najmä zahájenia operácií (po tom, ako boli prijaté Komisiou) a dôležité fázy v ich implementácii, osobitne v regionálnych médiách (tlači, rozhlase a televízii). Musí byť zabezpečená primeraná spolupráca s Delegáciou EK v kandidátskej krajine.
	Princípy stanovené v dvoch predchádzajúcich odsekoch budú platiť pre oznámenia, ako sú tlačová správa alebo komuniké.
	Informačné podujatia
Organizátori informačných podujatí, ako napr. konferencií, seminárov, trhov a výstav, súvisiacich s implementáciou operácií spolufinancovaných programami Phare, Ispa alebo Sapard, explicitne uvedú participáciu EÚ. Dajú sa využiť možnosti na umiestnenie európskych vlajok v zasadacích miestnostiach a znaku EÚ  na dokumentoch, v závislosti od okolností. Delegácia EK v kandidátskej krajine bude podľa potreby pomáhať v príprave a realizácii takýchto podujatí.
	Informačné materiály
Publikácie (ako napr. brožúry a letáky) o programoch alebo podobných opatreniach financovaných či spolufinancovaných programami Phare, Ispa alebo Sapard, by mali na svojej prednej strane uvádzať jasnú informáciu o účasti EÚ na financovaní, ako aj znak EÚ tam, kde sú použité národné, alebo regionálne znaky.
	Ak takéto publikácie obsahujú predslov, mal by byť podpísaný ako osobou zodpovednou za kandidátsku krajinu, tak aj za Komisiu delegátom Komisie, aby sa zabezpečilo, že účasť EÚ je jasne vyjadrená.
	V takýchto publikáciách budú tiež uvedené národné a regionálne orgány, zodpovedné za informovanie zainteresovaných strán.
	Hore uvedené zásady budú platiť aj pre audiovizuálny materiál.

5.	Osobitné dojednania týkajúce sa billboardov, pamätných tabúľ a plagátov
Aby sa zabezpečilo zviditeľnenie opatrení spolufinancovaných programami Phare, Ispa alebo Sapard, kandidátske krajiny zabezpečia dodržiavanie nasledujúcich opatrení na informovanie a publicitu:
	Billboardy
	Billboardy, poskytujúce informácie o účasti EÚ na financovaní investície, by mali byť postavené na miestach všetkých projektov, v ktorých je výška účasti EÚ 1 mil. EUR alebo viac. Dokonca aj tam, kde kompetentné národné alebo regionálne orgány nepostavia billboard oznamujúci ich vlastné zapojenie do financovania, pomoc EÚ musí aj tak byť oznámená na osobitnom billboarde. Billboardy musia mať veľkosť, ktorá je primeraná rozsahu danej operácie (berúc do úvahy výšku spolufinancovania zo strany EÚ), a mali by byť pripravené podľa pokynov obsiahnutých v technickom manuáli, o ktorom sa hovorí vyššie, a ktorý poskytne Delegácia EK.
	Billboardy nebudú odstránené skôr než šesť mesiacov po ukončení prác, a všade, kde to je možné, budú nahradené pamätnou tabuľou v súlade so špecifikáciami uvedenými v technickom manuáli, o ktorom sa hovorí vyššie.
	Pamätné tabule
	Trvalé pamätné tabule by mali byť umiestnené na miestach prístupných širokej verejnosti (kongresové centrá, letiská, stanice, atď.). Okrem znaku EÚ musia také tabule uvádzať podiel financovania EÚ spolu s uvedením príslušného programu (Phare, Ispa alebo Sapard).
	Tam, kde sa národný, regionálny alebo miestny orgán, alebo iný konečný príjemca rozhodne postaviť billboard, umiestniť pamätnú tabuľu, vystaviť plagát alebo urobiť čokoľvek iné na poskytovanie informácií o projektoch s nákladmi menšími než 1 mil. EUR, účasť EÚ musí byť tiež uvedená.
6.	Záverečné ustanovenia
	Príslušné národné, regionálne alebo miestne orgány môžu v každom prípade uskutočniť ďalšie opatrenia, ak to uznajú za vhodné. Budú o tom konzultovať s Delegáciou EK a informovať ju o iniciatívach, na ktoré sa podujali, tak, aby sa Delegácia mohla vhodne zúčastniť na ich realizácii.
	Aby sa napomohlo implementácii týchto ustanovení, bude Komisia v prípade potreby, prostredníctvom svojej Delegácie, poskytovať technickú pomoc vo forme usmernenia v otázke požiadaviek na dizajn. Bude pripravený manuál v príslušnom jazyku krajiny, ktorý bude obsahovať podrobné usmernenia týkajúce sa dizajnu v elektronickej forme, a ktorý bude k dispozícii na požiadanie.